《游螺髻岩》
明代·岑一麒

螺髻岩前景物华，丹崖翠嶂锁烟霞。四时不改清风节，千古常存丹灶砂。

石乳倒悬香散乱，藤萝斜倚翠交加。等閒不必寻仙境，此亦蓬莱别一家。

作者简介：岑一麒，字兆祥。封川（今广东封开县）人。明神宗万历十九年（一五九一）贡生。授平远司训。丁忧报阕。补本府司训。秩满，擢电白教谕。明方尚祖修、清胡璿续修康熙《封川县志》卷一八有传。